open-index/open-wikipedia-markdown huggingface dataset:
Amanda Holden (libretisti)

**Amanda Juliet Holden** (19. tammikuuta 1948 – 9. syyskuuta? 2021) oli brittiläinen libretisti ja kielenkääntäjä.

Holden varttui Lontoossa, opiskeli musiikkia Oxfordin yliopistossa ja pääsi stipendillä Guildhall School of Music and Dramaan, jossa myöhemmin opetti pianonsoittoa. Hän toimi samalla myös vapaana säestäjänä. Holden suoritti opintoja lisäksi musiikkiterapian alalla ja perusti vuonna 1974 musiikin laitoksen sairaalan oppimisvaikeuksista kärsineiden lasten keskukseen. 

Holden työskenteli *[[The New Grove Dictionary of Music and Musicians|Grove Dictionaryn]]* parissa ja perusti 1980-luvulla *[[The Penguin Guide to Recorded Classical Music|The Viking/Penguin Opera Guiden]]*, jota ryhtyi toimittamaan. Ensimmäisen kerran Holden teki työtä oopperayhtiölle kääntämällä *[[Don Giovanni]]n* libreton Jonathan Millerin tuotantoon English National Operalle vuonna 1985. Sittemmin hän kirjoitti lisää tekstejä konserttiteoksiin, lauluihin, musiikkiteatteriin, näytelmiin ja oopperoihin. Ensisijaisesti hän työskenteli English National Operan palveluksessa. Oopperoita Holdenin teksteillä kuitenkin esitettiin kaikissa brittiläisissä oopperayhtiöissä sekä Irlannissa, Australiassa, Uudessa-Seelannissa, Etelä-Afrikassa ja Yhdysvalloissa. Käännökset Holden laati English National Operalle muiden muassa *[[Lucia di Lammermoor]]ista* ja *[[La bohème]]sta* sekä Georg Friedrich Händelin oopperoista *[[Partenope]]*, *[[Ariodante]]*, *[[Alcina (ooppera)|Alcina]]* ja *[[Agrippina (ooppera)|Agrippina]]*. Omia, alkuperäisiä librettojaan hän kirjoitti Brett Deanille (*[[Bliss (ooppera)|Bliss]]*), Mark-Anthony Turnagelle (*[[The Silver Tassie]]*) ja Nigel Osbornelle (*[[The Piano Tuner]]*). Hänen käsialaansa on myös kuuden eri säveltäjän yhteistyöoopperan *[[Family Matters (ooppera)|Family Matters]]* libretto. Turnage ja Holden saivat yhdessä Olivier-palkinnon *The Silver Tassie* -teoksesta vuonna 2001.

Holden kuoli äkillisesti nukkuessaan 73-vuotiaana. Hänellä oli kolme poikaa ja lapsenlapsia.

## Lähteet
Galiá

**Galiá** () on Kreikan kylä, joka sijaitsee Kreetan saarella. Se kuuluu hallinnollisesti Faistóksen kuntaan, Iraklionin alueyksikköön ja Kreetan alueeseen. Kylän väkiluku on 790 (vuonna 2011).

Galián kylä sijaitsee Mesarán tasangon pohjoispuolella noin 55 kilometriä lounaaseen Iraklionin kaupungista. Kylän nimeä on selitetty monella tavalla; se voisi tulla esimerkiksi sanoista ’ranta’ (*gialós*) tai ’maito’ (*gála*), tai olla muuntunut Oikhalian nimestä kyseisen kaupungin asukkaiden ehkä perustettua alueelle siirtokunnan. Varhaisimmat maininnat kylästä ovat venetsialaisvallan aikaisissa väestönlaskennoissa vuodelta 1577 nimellä *Galea* ja vuodelta 1583 nimellä *Gaglia*.

Galiá muodostaa myös laajemman kyläyhdyskunnan (Τοπική Κοινότητα Γαλιάς, *Topikí Koinótita Galiás*), johon kuuluvat varsinaisen Galián kylän lisäksi kylät Apólychnos ja Monóchoro. Koko yhdyskunnan väkiluku on 805. Aiemmin Galiá kuului Moíresin kuntaan ja vuodesta 2011 lähtien Faistóksen kunnan Moíresin kunnallisyksikköön.

## Lähteet
Justin Jefferson

**Justin Jefferson** (16. kesäkuuta 1999, St. Rose, Louisiana) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Jefferson edustaa Minnesota Vikingsia, joka varasi Jeffersonin ensimmäisellä kierroksella varaustilaisuuden 22. pelaajana vuoden .

## Ura

### Yliopistoura
Jefferson edusti yliopistourallaan Louisianan osavaltionyliopistoa. Hän pelasi LSU:ssa vuodet 2017–2019. Hän pelasi tulokaskaudellaan vain kaksi ottelua eikä vastaanottanut yhtään syöttöä. Kahtena seuraava kautena hän pelasi 28 ottelua, joissa vastaanotti 2415 jaardia ja teki 24 touchdownia.

### Ammattilaisura
Minnesota Vikings varasi Jeffersonin  ensimmäisellä kierroksella 22. pelaajana. Tulokaskaudellaan Jefferson pelasi kaikki 16 runkosarjaottelua. Hän vastaanotti näissä 1400 jaardia ja teki seitsemän touchdownia. Jeffersonin 1400 jaardia rikkoi Anquan Boldinin vanhan ennätyksen NFL-tulokkaan vastaanottojaardeissa. Hänet valittiin kauden päätteeksi Pro Bowliin. Kesäkuussa 2024 Jefferson teki Vikingsin kanssa nelivuotisen ja yhteensä 140 miljoonan dollarin arvoisen jatkosopimuksen.

## Tilastot
Lähde:

### Runkosarja

### Pudotuspelit

## Lähteet
Kallithéa (Iraklion)

**Kallithéa** () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 734 (vuonna 2011).

Kallithéan kylä sijaitsee noin viisi kilometriä kaakkoon Iraklionin kaupungista, ja on nykyisin käytännössä sen esikaupunki. Kallithéa muodostaa myös laajemman kyläyhdyskunnan (Τοπική Κοινότητα Καλλιθέας, *Topikí Koinótita Kallithéas*), johon kuuluvat varsinaisen Kallithéan kylän lisäksi kylät Karterós ja Prassás. Koko yhdyskunnan väkiluku on 1&nbsp;605.

Aiemmin kylä kuului Néa Alikarnassóksen kuntaan ja vuodesta 2011 lähtien Iraklionin kunnan Néa Alikarnassóksen kunnallisyksikköön.

## Lähteet
Yam (jumala)

**Yam**, myös **Yamm** tai **Jamm**, oli länsiseemiläinen  meren ja veden jumala. Hän hallitsi valtameriä, jokia, järviä ja lähteitä. Yksi hänen nimistään oli ”Hallitseva virta”. Yam edustaa hillittömiä luonnonvoimia. Joskus Yam kuvataan käärmeeksi, lohikäärmeeksi tai merihirviö Lotaniksi eli Leviataniksi.

Erään tarun mukaan Yam pyysi ylijumala Ēliä asettamaan Yamin muiden jumalten herraksi. Ēl suostui, mutta muistutti, että Yamin olisi ensin kukistettava Baal, hedelmällisyyden jumala. Baal kohtasi Yamin taistelukentällä varustautuneena seppäjumala Kotharin takomilla taika-aseilla. Baal surmasi Yamin ja sirotteli Yamin ruumiinosat ympäriinsä. Sen jälkeen Baal kruunasi itsensä kuninkaaksi. Tämä myytti kuvaa, kuinka sivistynyt kulttuuri valjastaa kaoottiset luonnonvoimat ja varmistaa hyvän sadon.

Erään toisen tarun mukaan Yam sai hyvitykseksi tappiosta puolisokseen hedelmällisyyden jumalatar Astarten.

## Lähteet
* Cotterell, Arthur & Storm, Rachel: Ultimate encyclopedia of mythology. London. Anness Publishing, 2017. .

### Viitteet
Karterós

**Karterós** () on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Karterós on osa Elián kyläyhdyskuntaa. Kylän väkiluku on 810 (vuonna 2011).

Karteróksen kylä sijaitsee Kreetan pohjoisrannikolla eli Kreetanmeren rannalla noin seitsemän kilometriä itään Iraklionista ja noin 20 kilometriä länteen Liménas Chersonísousta. Kylässä on noin 3–4 kilometriä pitkä Karteróksen ranta. Paikan sanotaan saaneen nimensä bysanttilaisesta komentaja Krateroksesta, joka rantautui siellä vuonna 824 tarkoituksena vallata Kreeta takaisin saraseeneilta. Nykyisin alue on Iraklionin itäpuolen turistirannikkoa.

Aiemmin kylä kuului Goúvesin kuntaan ja vuodesta 2011 lähtien Chersónisoksen kunnan Goúvesin kunnallisyksikköön.

## Lähteet
Káto Vátheia

**Káto Vátheia** (; transl. myös *Káto Váthia*) on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Kylän väkiluku on 86 (vuonna 2011).

Káto Vátheian kylä, suomeksi ”Ala-Vátheia”, sijaitsee noin 14 kilometriä itäkaakkoon Iraklionin kaupungista. Kylän pohjoispuolelta saa alkunsa Porofárangon rotko eli Sfakorýakon rotko, jonka pituus on noin kaksi kilometriä. Kylästä etelään sijaitsee Epáno Vátheian kylä eli ”Ylä-Vátheia”.

Káto Vátheia muodostaa myös laajemman kyläyhdyskunnan (Τοπική Κοινότητα Κάτω Βαθείας, *Topikí Koinótita Káto Vatheías*), johon kuuluvat varsinaisen Káto Vátheian kylän lisäksi kylän ranta-asutus Vatheianós Kámpos sekä Vrachókipoksen kylä. Koko yhdyskunnan väkiluku on 1&nbsp;357. Aiemmin Káto Vátheia kuului Goúvesin kuntaan ja vuodesta 2011 lähtien Chersónisoksen kunnan Goúvesin kunnallisyksikköön.

## Lähteet

## Aiheesta muualla
Juumajärvi

**Juumajärvi** on kaksiosainen ja rantaviivaltaan epäyhtenäinen järvi Kuusamon pohjoisosassa. Sen pinta-ala on kolme neliökilometriä. Etäisyys Kuusamon kuntakeskuksesta on 34 kilometriä pohjoiskoilliseen.

## Maantiede
Juumajärvi koostuu kapeiden niemimaiden jakamasta Yli-Juumajärvestä ja sen kaakkoispuolisesta Ala-Juumajärvestä. Kartan mukaan järven luoteis- ja kaakkoisosassa on 36 metriä syvä kohta. Yli-Juumajärven kaakkoisosan muodostaa matala Suopalampi. Noin kuudesosa järvestä on vähintään 15 metriä syvä.

Syvyyssuhteiltaan varsin epätasaisessa Juumajärvessä sijaitsee 11 saarta, jotka kaikki ovat yli aarin laajuisia. Järven keskivaiheilla sijaitsee noin hehtaarin laajuinen Ollinsaari, kaakossa on Laurinsaari ja luoteessa Talassaari.

Ala-Juumajärven pohjoisrannalla sijaitsee Juuman kylä. Yli-Juumajärven rannat ovat metsämaata. Juumajärveen virtaa Kitkajoki luoteesta. Lisäksi järveen virtaa useita laskuojia ympäröiviltä soilta ja järviltä, kuten Kuopungista (227,9 metriä mpy). Luusua sijaitsee Ala-Juumajärven koilliskolkassa, josta lähtee Niskakoski Jyrävänjärveen (220,0 metriä mpy).

Juumajärven luoteispuolella sijaitsee Kallunkijärvi, lännessä on Kitkajärvi.

Juumajärven vesitilavuus on 21&nbsp;198&nbsp;000 kuutiometriä.

Juumajärvi (73.022.1.001) kuuluu Kitkajoen yläosan alueeseen (73.022), joka on kolmannen jakovaiheen vesistö Koutajoen vesistössä (73). Toinen jakovaihe on Kitkajärven alue (73.02). Juumajärvi on Kitkajoen yläosan alueen laajin järvi. Sitä seuraavat Ajakka, nimetön järvi ja Lukkolainen. Alueeseen kuuluu 39 vähintään hehtaarin laajuista vakavettä.

## Lähteet
D. Howard Hitchcock

**David Howard Hitchcock** (15. toukokuuta 1861 Hilo, Havaijin kuningaskunta – 1. tammikuuta 1943 Honolulu, Havaiji, Yhdysvallat) oli yhdysvaltalainen taidemaalari, joka oli niin sanotun tulivuorikoulukunnan edustaja. Hänet tunnetaan suurista Havaijin ja erityisesti sen tulivuorten maisemamaalauksista.

Hitchcock syntyi Havaijilla ja sai inspiraation ryhtyä taiteilijaksi niin sanotun tulivuorikoulukunnan taiteilijoilta. Sen edustajista Jules Tavernier rohkaisi Hitchcockia uralle. Hitchcock opiskeli maalaustaidetta Pariisissa Académie Julianissa ja palasi Havaijille vuonna 1893. Opiskeluaikanaan hänellä oli ollut teoksia Pariisin salongissa.

Hitchcock tutustui 1900-luvulla Havaijin vulkaanisiin alueisiin. Vuonna 1907 hän vieraili Kauailla ja teki siellä ensimmäisiä maalauksia Waimean kanjonista. Hitchcock tunnettiin erityisesti suurista dioraamoista ja muista suurista Havaijin maisemien maalauksista. Hän toteutti muun muassa dramaattisia maisemia Inter-Island Steam Navigation Companyn aluksiin.

Hitchcock sai 1920-luvun lopulla vaikutteita modernista taiteesta ja pyrki muuttamaan maisemamaalauksiensa nykyaikaisempaan suutaan. Uusi tyyli ei saanut hyvää vastaanottoa, minkä seurauksena Hitchcock palasi aiempaan tapaansa maalata. Hän itse kuvasi sitä joskus ”konservatiivis-impressionistiseksi” tyyliksi.


Tiedosto:'Waimea Canyon, Kauai' by D. Howard Hitchcock, 1912.jpg|*Waimean kanjoni, Kauai*, 1912.
Tiedosto:David_Howard_Hitchcock_-_Eruption_at_Kilauea,_1919.jpg|*Kilauean purkaus*, öljy kankaalle, 1919.
Tiedosto:David Howard Hitchcock (1861-1943) - 'Torchlight Fishing at Waikiki', oil on canvas, c. 1920, HAA.jpg|*Kalastusta soihdun valossa Waikikissa*, öljy kankaalle, n. 1920.


## Lähteet

## Aiheesta muualla
Kalésia

**Kalésia** () on Kreikan kyläyhdyskunta, joka sijaitsee Kreetan saarella. Se kuuluu hallinnollisesti Malevízin kuntaan, Iraklionin alueyksikköön ja Kreetan alueeseen. Kyläyhdyskunnan väkiluku on  (vuonna 2011).

Kalésian kyläyhdyskunta sijaitsee noin 13 kilometriä lounaaseen Iraklionista. Se koostuu kahdesta kylästä, jotka ovat **Áno Kalésia** (Άνω Καλέσια, ”Ylä-Kalésia"; 526 asukasta) ja **Káto Kalésia** (Κάτω Καλέσια, ”Ala-Kalésia”; 729 asukasta). Kylien etäisyys toisistaan on noin 300 metriä, ja ne on rakennettu noin 170 metrin korkeuteen merenpinnasta laskettuna.

Kylät mainitaan ensimmäisen kerran venetsialaisvallan aikaisessa väestönlaskennassa vuonna 1583. Ne tuhoutuivat vuoden 1856 maanjäristyksessä. Áno Kalésian pääkirkko on omistettu Pyhälle Georgiokselle (*Ágios Geórgios*). Káto Kalésian tärkeimmät kirkot on omistettu Neitsyt Marian ilmestykselle (*Evangelismós tis Theotókou*) sekä apostoleille Pietari ja Paavali (*Ágios Pétros kai Pávlos*).

Aiemmin Kalésia kuului Gázin kuntaan ja vuodesta 2011 lähtien Malevízin kunnan Gázin kunnallisyksikköön.

## Lähteet
Huuliot

**Huuliot** (*Lindernia*) on huuliokasvien heimoon kuuluva kasvisuku ja sen tyyppisuku. Aiemmin se on luokiteltu syyläjuurikasveihin eli naamakukkaiskasveihin. Suvussa on 65 maailmanlaajuisesti levinnyttä lajia. Huuliot ovat yksi- tai monivuotisia ruohoja, kasvutavaltaan pystykasvuisia tai suikertavia. Kukat ovat pieniä ja kaksihuulisia, alahuulen keskiliuska on muita suurempi. Myös Suomessa on yksittäinen satunnaishavainto rentohuuliosta (*Lindernia procumbens*).

## Lähteet

## Aiheesta muualla
* Suomen Lajitietokeskus: Huuliot (''Lindernia'')
Terho Rautiainen

**Terho Rautiainen** (s. 20. joulukuuta 1960) on suomalainen ravivalmentaja ja -ohjastaja. Hän on ansioitunut myös ravihevosten kasvattajana ja omistajana.

Hänellä on puolisonsa Maarit Huttusen kanssa ravitalli, siittola- ja hevoskuntoutustoimintaa Kangasniemellä. Myös tytär Jenni Rautiainen toimii hevosten parissa. Terho Rautiainen käynnisti Varsakunkku-kilpailusarjan toteuttamisen. 70-luvulta ravien parissa toiminut Rautiainen palkittiin Suomen Hippoksen ansiomerkillä marraskuuta 2021 kotiradallaan Mikkelissä. Terho Rautiainen ohjasti ensimmäisen ravilähtönsä 16-vuotiaana. 

Rautiaisen valmentamista hevosista menestyneitä ovat muun muassa Suivikas ja Camri. Rautiainen ohjasti tuhannennen voittonsa 3. heinäkuuta 2015 valmentamallaan Lumi-Iiriksellä Vieremän raviradalla.

## Lähteet
Lohéac

**Lohéac** () on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 33 kilometriä Redonin kaupungista koilliseen.

Kunnassa on 1600-luvun kartanoon rakennettu automuseo Manoir de l'automobile. Museossa on yli 400 ajoneuvoa, mukaan lukien 30 hevosvetoajoneuvoa, 50 moottoripyörää ja polkupyörää. Museon yhteydessä on myös 2,5 kilometrin mittainen kilparata, jossa pääsee ajamaan maksua vastaan.

Lohéacissa on Ranskan vanhin rallicrossrata, Circuit de Lohéac. Rata isännöi rallicrossin Ranskan mestaruuskisoja vuosina 1976–2012. Vuodesta 2014 lähtien se on isännöinyt FIA:n järjestämän MM-sarjan, FIA World Rallycross Championshipin Ranskan osakilpailua. 


Tiedosto:Loheac-auto1.jpg|Manoir de l'automobile
Tiedosto:Loheac-auto3.jpg|30-luvun autoja automuseossa
Tiedosto:CircuitDeLoheac2001.jpg|Circuit de Lohéac


## Lähteet

## Aiheesta muualla
David Ananou

**David Kuessan Ananou** (6. elokuuta 1917 Lomé – 5. lokakuuta 2000) oli togolainen kirjailija, taidemaalari ja kirkkomuusikko.

Ananou työskenteli alun perin opettajana, mutta luopui tehtävistään vaikean sairauden takia vuonna 1945. Hän kuvasi perinteistä afrikkalaisyhteisöä romaanissaan *Le Fils du fétiche* (1955), joka jäi hänen ainoakseen. Kuvataiteilijana hän sai töitään ensin esille Loméssa, sitten Cité internationale universitaire de Parisissa, Ranskassa. Ananou palasi vuonna 1954 työhönsä opettajana. Ensin hän opetti yksityisopistossa vuoteen 1967 ja sitten toimi Nyékonakpoén opiston ranskan professorina sekä varajohtajana. Lisäksi Ananou johti kuoroa ja työskenteli Lomén tuomiokirkon urkurina.

Ananou oli naimisissa ja kahden lapsen isä. Hänelle on myönnetty togolaisen Monon ritarikunnan upseerimerkki 1966 ja Ranskan valtion Ordre des Palmes académiques -ritarimerkki vuonna 1978.

## Lähteet
Rochelle Walensky

**Rochelle Paula Walensky** (o.s. **Bersoff**, s. 5. huhtikuuta 1969 Peabody, Massachusetts, Yhdysvallat) on yhdysvaltalainen lääkäri ja HIV-asiantuntija, joka on toiminut Yhdysvaltain tautikeskuksen (CDC) pääjohtajana 20. tammikuuta 2021 lähtien. Hän johtaa myös myrkyllisten aineiden ja tautirekisterin virastoa. Ennen nimitystä CDC:lle siirtymistä Walensky oli Massachusetts General Hospitalin tartuntatautiosaston päällikkö ja lääketieteen professori Harvard Medical Schoolilla.

## Lähteet

## Aiheesta muualla
Peabody (Massachusetts)

**Peabody** on kaupunki Essexin piirikunnassa, Massachusettsin osavaltiossa Yhdysvalloissa. Sen väkiluku oli vuoden  väestönlaskennassa 54&nbsp;481.

## Väestö
Kaupungin asukkaista 89,90 prosenttia on valkoisia, 3,78 prosenttia afroamerikkalaisia, 1,12 prosenttia aasialaisia, 0,36 prosenttia intiaaneja ja 2,09 prosenttia muita. 5,96 prosenttia asukkaista eivät ole Yhdysvaltain kansalaisia. Kaupungin väestön keski-ikä on 45,8 vuotta.

## Kuvia kaupungista

Tiedosto:Cheesecake Factory Restaurant.jpg|The Cheesecake Factory -ravintola.
Tiedosto:Bishop Fenwick High School.jpg|Bishop Fenwick High School.


## Lähteet

## Aiheesta muualla
Roskomnadzor

**Viestinnän, tietotekniikan ja joukkotiedotusvälineiden liittovaltion valvontapalvelu** () eli **Roskomnadzor** () on vuonna 2009 perustettu Venäjään liittovaltion toimeenpaneva elin, joka suorittaa joukkotiedotusvälineiden valvontaa mukaan lukien sähköinen viestintä ja tietotekniikka.  Se valvoo myös henkilötietojen käsittelyn lainmukaisuutta sekä huolehtii radiotaajuuspalveluiden organisoinnista.  

Käytännössä elimen valvonta on sensuuria, jota erityisesti läntisten lähteiden mukaan harjoitetaan Venäjän valtaa pitävän hallituksen käskystä myös poliittisin perustein eli  opposition, kuten Aleksei Navalnyin näkemysten levittämisen estämiseksi  .  

Vuodesta 2019 lähtien Venäjä on ryhtynyt toteuttamaan suvereenin internetin hanketta, jonka tarkoitus on suojata venäläistä tietoverkkoa ulkoisia uhkia vastaan irrottamalla se kansainvälisen internetin rakenteista. Muodollisena syynä tähän on varautuminen kriisitilanteisiin, mutta lain pelättiin mahdollistavan entistä tiukemman sensuurin ja viranomaisille epätoivotun liikenteen estämisen. 

Tiukentuneisiin lakeihin nojaten Roskomnadzor on tehostanut toimintaansa niiden toteuttamiseksi. 

Jo vuonna 2017 se kielsi anonyymin internetin ja VPN:n käytön sekä salatut verkot, jotka kaikki mahdollistavat pääsyn kielletyille sivustoille kiertoteitä käyttäen. Perusteluna laille esitettiin piratismin ja muun rikollisuuden torjunta, mutta arvioiden mukaan kielto myös hankaloittaa liike-elämää ja ihmisoikeusaktivistien toimintaa.

Vuonna 2015 kiellettiin Venäjällä pääsy Wikipedian sivustoille, koska se ei noudattanut ohjetta poistaa charas-kannabisvalmisteen sivua. Kielto kuitenkin kumottiin muutaman tunnin kuluttua vedoten siihen, että joku oli muuttanut sivun sisältöä toivotulla tavalla.

Roskomnadzor myös pitää yllä kieltolistoja verkko-osoitteista ja sivustoista, joille venäläisten internet-operaattorien on estettävä pääsy.

Se on esittänyt vaatimuksia myös Googlelle, Applelle, Twitterille ja muille kansainvälisille yrityksille poistaa hakutuloksistaan ja sovelluskaupoistaan Venäjällä laittomiksi julistettua sisältöä, mm. opposition kehittämää Älykäs äänestäminen -sovellusta, jonka tarkoitus on vahvistaa opposition asemaa syyskuun 2021 duuman vaaleissa.

## Lähteet
Public Health Scotland

**Public Health Scotland** (lyhennys **PHS**) on Skotlannin kansanterveyslaitos. Se pyrkii kehittämään ja suojelemaan koko Skotlannin väestön terveyttä ja hyvinvointia. Kansanterveyslaitos on perustettu 1. huhtikuuta 2020. Laitos toimii osana laajaa yleisen terveydenhuolloin organisaatiota NHS Scotlandia (National Health Service in Scotland) ja on vastuussa kahdelle PHS:aa ohjaavalle ja rahoittavalle taholle: Skotlannin hallitukselle ja Skotlannin paikallishallinnon edustajille (Convention of Scottish Local Authorities, COSLA). Public Health Scotlandilla on kaksi fyysistä toimipaikkaa: yksi Skotlannin pääkaupunki Edinburghissa ja toinen Glasgowssa. Maaliskuussa 2021 laitoksen henkilökuntaan kuului runsas 1&nbsp;100 ihmistä. Syyskuussa 2021 laitoksen johtokunnan puheenjohtaja oli Angiolina Foster ja toimitusjohtaja Angela Leitch.

Public Health Scotland on tilastoinut esimerkiksi koronapandemian (2020-) aikaisia covid-19-tartuntoja, kuolemantapauksia ja rokotetusten määrää Skotlannin asukkailla. Toimintavuoden 2020-2021 aikana PHS jäljitti esimerkiksi yli 201&nbsp;000 covid-19-tapausta ja otti näiden johdosta yhteyttä yli 487&nbsp;000 ihmiseen omaehtoiden eristäytymiskehoituksen vuoksi (4 huhtikuuta 2021 mennessä). Kesäkuun 2020 lopussa PWS totesi muun muassa, että noin 2&nbsp;000 jalkapallon Euro2020-otteluja katsonutta Skotlannin asukasta sairastui covid-19-tautiin.  

PHW:n kanssa yhteistyössä pyrkii toimimaan esimerkiksi vuonna 2021 Public Health Englandin tilalle perustettu Britannian terveysturvallisuusvirasto (UKHSA). 
 
## Lähteet

## Aiheesta muualla
* Coronavirus (COVID-19): daily data for Scotland (Skotlannin päiväkohtainen covid-19-tilanne)  (gov.scot)
* COVID-19 Daily Dashboard by PHS (Skotlannin covid-19-tilanne)  (phs.covid.19)
* PHE: Total UK cases COVID-19 Cases Update (esiintymiskartta ja tilasto terveydenhoitoalueittain)  (gov.uk)
Margaret Ogola

**Margaret Atieno Ogola** (12. kesäkuuta 1958 Asembo – 21. syyskuuta 2011) oli kenialainen kirjailija, lastenlääkäri ja aktivisti.

Ogola sai Nairobin yliopistosta kandidaatin arvon lääketieteessä vuonna 1984 ja maisterin arvon pediatriassa vuonna 1990. Vuonna 2004 hän sai diplomin kehityshankkeiden suunnittelussa ja johtamisessa Itä-Afrikan katolisesta yliopistosta.

Ogolan ensimmäinen romaani, *The River and the Source*, toi hänelle vuonna 1995 Kansainyhteisön kirjailijapalkinnon parhaasta esikoiskirjasta Afrikan alueelta ja Jomo Kenyatta -kirjallisuuspalkinnon. Teos käsittelee naisten elämiä neljän sukupolven ajalta Keniassa. Se on käännetty italiaksi, liettuaksi ja espanjaksi. Ogola laati esikoisromaaniinsa myös jatko-osan *I Swear by Apollo*. Syöpään kuolevasta naisesta kertova romaani *Place of Destiny* toi hänelle toisen Jomo Kenyatta -kirjallisuuspalkinnon vuonna 2007. Ogola sairasti tuolloin itse syöpää. Ogolalta julkaistiin postuumisti (maaliskuussa 2016) vielä teos *Mandate of the People*. Kirja käsittelee kuvitteellista poliitikko Leo Adam Agadea, joka kampanjoi rehellisyydellä, mutta joutuu poliittisen vastapuolensa uhkaamaksi. Näiden neljän romaanin lisäksi Ogola kirjoitti Maurice Michael Otungasta elämäkertateoksen *Cardinal Otunga: A Gift of Grace* (yhdessä Margaret Rochen kanssa) ja sukupuolivalistuksen käsikirjan *Educating in Human Love* (miehensä George Ogolan kanssa). 

Ogola työskenteli katoliselle kirkolle. Hän oli Opus Dein jäsen ja työskenteli perhe- ja terveysneuvonantajana Kenian katolisille piispoille. Ogola toimi vuodesta 1994 HIV-/AIDS-orvoille suunnatun Cottolengo Hospicen lääketieteellisenä johtajana. Hänen vastuullaan oli yli neljäsataa terveyskeskusta Keniassa. Vuonna 1999 Ogola sai Genevessä World Congress of Familiesin Familias-palkinnon humanitaarisesta palvelusta. Ogola ei pitänyt kondomien käyttöä ratkaisuna HIV-/AIDS-ongelmaan. Hän piti sen sijaan aidosti lupaavina "massiivista julkista valistusta" ja sen jälkeisiä käyttäytymisen muutoksia. Hän kertoi kuitenkin monien afrikkalaispappien neuvovan, että kondomin käyttö voidaan suvaita pariskunnilla, joissa yksi osapuoli on HIV-positiivinen, mutta toinen ei.

Ogolalla oli miehensä, tri George Ogolan kanssa neljä lasta ja sijaishuollossa kaksi lasta. Ogola kuoli pitkään sairastamaansa syöpätautiin syyskuussa 2011.

## Lähteet
Abdullah Öcalanin oikeudenkäynti

**Abdullah Öcalanin oikeudenkäynti** oli Turkin valtion vuonna 1999 käymä oikeusprosessi kurdijohtajaa ja Kurdistanin työväenpuolueen (PKK) perustajaa Abdullah Öcalania vastaan. Öcalan, jonka Turkin erikoisjoukot kaappasivat Keniasta Turkkiin, sai syytteet muun muassa separatismista, siviileihin kohdistuneesta väkivallasta ja maanpetoksesta. Hänet tuomittiin alun perin kuolemaan, mutta tuomio muutettiin vuonna 2002 elinkautiseksi vankeusrangaistukseksi. Euroopan ihmisoikeustuomioistuin kritisoi oikeudenkäyntiä vuonna 2005. Se ei pitänyt oikeudenkäyntiä reiluna eikä puolueettomana. 

Öcalan on kärsinyt vankeusrangaistustaan eristyksissä İmralın vankilasaarella. Hänen oikeuttaan tavata asianajajiaan ja läheisiään on tiukasti rajoitettu.  Hänen kannattajansa ovat vaatineet helpotuksia tapaamisoikeuksiin ja parannuksia vankilaoloihin sekä hänen vapauttamistaan. Öcalanin kannattajat ovat järjestäneet nälkälakkoja. Vuonna 2020 he järjestivät väkivallattoman sit-in-protestin Strasbourgissa, jossa sijaitsee useita Euroopan unionin rakennuksia. He ovat näin halunneet tuoda esille Öcalanin kohtelun ja kurdeihin kohdistuneet sortotoimenpiteet, jotka jatkuvat edelleen.

## Lähteet
Espanjan ympäriajo 2021

**Espanjan ympäriajo 2021** oli järjestyksessään 76. maantiepyöräilyn Espanjan ympäriajo. Se alkoi Burgosista 14. elokuuta ja päättyi Santiago de Compostelaan 5. syyskuuta 2021. Kilpailun kokonaispituus oli 3&nbsp;417 kilometriä.

Primož Roglič voitti kokonaiskilpailun neljän minuutin ja 42 sekunnin erolla Enric Masiin, Jack Haig sijoittui kolmanneksi. Roglič voitti Espanjan ympäriajon kolmannen kerran peräkkäin. Pistekilpailun voitti Fabio Jakobsen, mäkikirikilpailun Michael Storer, nuorten kilpailun Gino Mäder ja joukkuekilpailun Team Bahrain Victorious.

## Etapit
Lähde: Pro Cycling Stats

## Osallistuneet joukkueet
Lähde: Pro Cycling Stats

## Tulokset
Lähde: Pro Cycling Stats
### Kokonaiskilpailu

## Lähteet
Espanjan ympäriajo 2020

**Espanjan ympäriajo 2020** oli järjestyksessään 75. maantiepyöräilyn Espanjan ympäriajo. Kilpailu piti alun perin aloittaa Alankomaissa 14. elokuuta, mutta koronaviruspandemian vuoksi kilpailun aikataulu muuttui ja kolme Alankomaissa ajettavaksi kaavailtua etappia jätettiin pois: Kilpailu alkoi Irunista 20. lokakuuta ja päättyi Madridiin 8. marraskuuta 2020.

Primož Roglič voitti kokonaiskilpailun 24 sekunnin erolla Richard Carapaziin, Hugh Carthy sijoittui kolmanneksi. Primož Roglič voitti myös pistekilpailun. Mäkikirikilpailun voitti Guillaume Martin, nuorten kilpailun Enric Mas ja joukkuekilpailun Movistar Team.

## Kokonaiskilpailun tulokset
Lähde: Pro Cycling Stats

## Etapit
Lähde: Pro Cycling Stats

## Osallistuneet joukkueet
Lähde: Pro Cycling Stats

## Lähteet
Khartumin kansainvälinen lentoasema

**Khartumin kansainvälinen lentoasema** ()  on kansainvälinen lentoasema Khartumssa Sudanin pääkaupungissa. Se on Sudan Airwaysin päälentoasema. Lentoasema on Sudanin vilkkain lentoasema. Vuonna 2017 se oli Afrikan 21:nneksi vilkkain. Sinä vuonna lentoaseman kautta kulki 2&nbsp;178&nbsp;097 matkustajaa. Lentoasema koostuu neljästä terminaalista, kahdesta kansainvälisestä terminaalista, yhdestä kotimaistet lentojen terminaalista ja yhdestä Hadž-terminaalista. Lentoasema avattiin vuonna 1947 toisen maailmansodan jälkeen. Se laajennettiin 1970- ja 1980-luvuilla.

## Lähteet

## Aiheesta muualla
* Khartumin kansainvälisen lentoaseman virallinen verkkosivusto
Calvin Ridley

**Calvin Orin Ridley** (20. joulukuuta 1994, Fort Lauderdale, Florida) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Ridley edustaa Atlanta Falconsia, joka varasi Ridley 1. kierroksella varaustilaisuuden 26. pelaajana vuoden .

Ridley edusti yliopistourallaan Alabaman yliopistoa vuodet 2015–2017. Hän pelasi Alabamassa 44 ottelua, joissa teki 19 touchdownia ja vastaanotti 2781 jaardia. Atlanta Falcons varasi Ridleyn  ensimmäisellä kierroksella 26. pelaajana. Ridley on pelannut Falconsissa 2018–2020 44 ottelua, joissa on tehnyt 26 touchdownia ja on vastaanottanut 3061 syöttöjaardia.

## Tilastot

### Runkosarja

### Pudotuspelit
*Ei pelattuja pudotuspeliotteluita*

## Lähteet
Houari Boumedienen lentoasema

**Houari Boumedienen lentoasema** (, )  on kansainvälinen lentoasema Algerissa Algerian pääkaupungissa. Se on maan kansallisen lentoyhtiön Air Algérien päälentoasema. Lentoasema on Algerian vilkkain lentoasema. Se on myös Afrikan kuudenneksi vilkkain vuonna 2017. Sinä vuonna lentoaseman kautta kulki 7 572 758 matkustajaa. Lentoasema valmistui vuonna 1924 sotilaslentoasemana, mutta muunnettiin siviililentoasemaksi vuonna 1940. Lentoasema koostuu kolmesta terminaalista, terminaalista 1, 2 ja 4. Terminaali 4, lentoaseman suurin terminaali, valmistui vuonna 2019. Se toimii Air Algérien pääterminaalina.

Lentoasema nimettiin Algerian entisen presidentin, Houari Boumedienen, mukaan.

## Lähteet

## Aiheesta muualla
Houari Boumedienen lentoaseman virallinen verkkosivusto
Partenope

**Partenope** voi tarkoittaa ainakin seuraavia:

* Partenope-luokka, Italian kuninkaallisen laivaston kahdeksan 1880- ja 1890-lukujen vaihteessa valmistetun aluksen muodostama torpedoristeilijäluokka
* RN Partenope (1889), Italian kuninkaallisen laivaston vuonna 1889 vesillelaskettu Partenope-luokan torpedoristeilijä
* RN Partenope, Italian kuninkaallisen laivaston Spica-luokan torpedovene toisessa maailmansodassa
* *[[Partenope (ooppera)|Partenope]]*, Georg Friedrich Händelin ooppera
André Schwarz-Bart

**André Schwarz-Bart** (23. toukokuuta 1928 Metz, Ranska – 30. syyskuuta 2006 Pointe-à-Pitre, Guadeloupe) oli ranskalainen kirjailija. Hän asui Guadeloupessa Karibian alueella.

Schwarz-Bart oli taustaltaan puolanjuutalainen. Hän osallistui toisen maailmansodan aikana Ranskassa vastarintaliikkeen toimintaan. Teoksestaan *Viimeinen vanhurskas* hän sai 1959 Goncourt-palkinnon. Hän kuvaa siinä Levyn suvun historiaa keskiajalta tuhoutumiseen holokaustiissa. Schwarz-Bartin teoksen alkuperäisestä ranskankielisestä nimestä *Le dernier des Justes* on väännös Claude Lanzmannin rabbi Benjamin Murmelsteinista tekemän dokumenttielokuvan *Le dernier des injustes* nimi, jota Murmelstein käytti itsestään..

Schwarz-Bart oli naimisissa kirjailija Simone Schwarz-Bartin kanssa.

## Palkinnot ja tunnustukset
* Goncourt-palkinto 1959
* Jerusalem-palkinto 1967

## Suomennetut teokset
* *Viimeinen vanhurskas* (*Le dernier des justes*), suom. Ulla-Kaarina Jokinen, Helsinki: Otava 1960 Sarja: Moderneja kirjailijoita

## Lähteet

## Aiheesta muualla

* André Schwarz-Bart, Britannica
Kayor

**Kayor** oli wolofivaltio nykyisessä Senegalissa 1500-luvulta 1800-luvun lopulle saakka. Sen alue ulottui Senegaljoen suusta Kap Verden niemimaalle.

Jolofin valtakuntaan kuulunut Kayor itsenäistyi 1500-luvun puolivälissä. Sen asukkaat harjoittivat maanviljelyä hallitsijan eli *damelin* muodollisesti omistamilla mailla. Kayorin yhteiskuntajärjestys oli hierarkkinen. Ylimystön alapuolella olivat vapaat talonpojat ja alinna käsityöläisten kastiryhmät ja orjat.

Eurooppalaiset perustivat 1400-luvulta lähtien Atlantin rannikolle kauppa-asemia. He vaihtoivat tuliaseisiin orjia, norsunluuta, vuotia ja mehiläisvahaa. Damelien sotajoukot tekivät ryöstöretkiä orjien hankkimiseksi. 1700-luvulla Kayor oli Senegalin rannikkovyöhykkeen voimakkain valtio.

1800-luvun loppupuolella Kayor joutui Ranskan siirtomaavalloituksen kohteeksi. Sen viimeiset hallitsijat Lat Dior ja Samba Laube Fal tekivät sitkeää vastarintaa, mutta saivat surmansa vuonna 1886. Kayorista tuli rautateineen ja maapähkinäviljelmineen Senegalin siirtomaan ydinalue.

## Lähteet
Austin FC

**Austin FC** on yhdysvaltalainen ammattilaistason jalkapallojoukkue, jonka kotikaupunki on Austin Texasin osavaltiossa. Joukkue pelaa Major League Soccer (MLS) -liigassa osana Läntistä konferenssia.

Austin FC perustettiin vuonna 2018, ja aloitti ensimmäisen kautensa 2021. Joukkueen kotikenttä on 20&nbsp;738 katsojan Q2 Stadium Austinin pohjoisosassa.

## Joukkue
### Kokoonpano
*Päivitetty: 11. huhtikuuta 2025.*

## Lähteet

## Aiheesta muualla

* Joukkueen kotisivut
Baramulla

**Baramulla** on Intian Jammun ja Kashmirin osavaltiossa sijaitseva kaupunki, joka toimii samannimisen piirikunnan hallinnollisena keskuksena. Ruhtinas Bhimsinan on väitetty perustaneen sen vuonna 2306 ennen ajanlaskumme alkua. Kaupunki sijaitsee Jhelum-joen varrella ja sieltä on 45 kilometriä Srinagariin. Baramullassa on suufilaisen pyhimyksen Hazrat Syed Mohammad Janbaz Walin pyhäkkö, jossa vierailee vuosittain satoja pyhiinvaeltajia. Intian vuoden 2011 väestönlaskennassa Baramullan väkiluku oli 58&nbsp;053 henkeä, mutta kaupunkiin kiinnikasvaneet lähialueet mukaan laskettuna 71&nbsp;434.

## Lähteet
Los Angelesin lippu

**Los Angelesin lippu** (tunnetaan myös nimellä ”Fiesta Flag”) on sen sinetin ohella Los Angelesin kaupungin virallinen tunnus. Nykyinen lippu otettiin käyttöön 22. heinäkuuta 1931, ja sen ovat suunnitelleet Roy E. Silent ja E.S. Jones.

Lippu on sahalaitainen trikolori, jonka värit ovat vasemmalta oikealle vihreä, kultainen ja punainen. Panafrikkalaisilta väreiltään se muistuttaakin esimerkiksi Malin lippua, vaikka tämä onkin vain sattumaa, sillä lippu suunniteltiin lähes 30 vuotta ennen nykyisiä afrikkalaisia lippuja. Vihreä väri lipussa symboloi oliivipuita, kultainen appelsiinipuita ja punainen viinitiloja. Kultaisessa kentässä keskellä on kaupungin sinetti, johon on kirjattu kaupungin perustamisvuosi 1781.

Lippu jakaa kaupunkilaisten keskuudessa vahvasti mielipiteitä. Lippu sai merkittävää kansainvälistä näkyvyyttä, kun Moskovan olympialaisten 1980 päätösseremoniassa se nostettiin salkoon merkitsemään seuraavaa olympiaisäntää. Tavallisesti kohotettaisiin isäntämaan lippu, mutta Yhdysvallat oli pyytänyt Kansainvälistä olympiakomiteaa käyttämästä Yhdysvaltain lippua, sillä maa oli boikotoinut kisoja.

## Lähteet
Asylaalit

**Asylaalit** ovat orgaanisia yhdisteitä, joille tunnusomainen funktionaalinen ryhmä on R1CH(OOCR2)(OOCR3) ja ryhmät voivat olla samoja tai poiketa toisistaan. Rakenteeltaan asylaalit ovat siis karbonyylihydraattien (geminaalisten diolien) estereitä.

## Ominaisuudet ja valmistus
Asylaalit ovat stabiileja lievästi ja kohtalaisesti happamissa olosuhteissa ja niitä voidaan käyttää aldehydien suojaryhminä. Emäksisissä olosuhteissa ne sen sijaan reagoivat hydrolysoituen aldehydeiksi ja karboksylaateiksi. Asylaalit voivat myös reagoida nukleofiilien kanssa esimerkiksi organolitiumyhdisteiden ja Grignard-reagenssien kanssa muodostuu estereitä ja syanidien kanssa syanoeettereitä. Voimakkaasti happamissa olosuhteissa muodostuu vinyyliestereitä.

Asylaaleja valmistetaan useimmiten aldehydeistä ja happoanhydrideistä. Katalyyttinä toimii joko proottinen happo tai Lewis-happo. Ketonit eivät reagoi ellei happoanhydridi ole hyvin reaktiivinen kuten trikloorietikkahappoanhydridi. Muita tapoja ovat aromaattisten metyyliryhmien hapettaminen kromyylikloridilla tai 1,1-dihaloalkaanien ja karboksylaattien reaktio.

## Lähteet
Firat News Agency

**Firat News Agency** (ANF) on kurdilainen uutiskanava, joka raportoi Turkkiin, Kurdistaniin, kurdeihin ja Lähi-itään liittyvistä aiheista. Se sijaitsee Alankomaissa. Turkki on estänyt pääsyn sen sivuille vuodesta 2011 lähtien "turvallisuussyistä". Uutiskanava on keskittynyt tuomaan esille kurdien itsemääräämisoikeuspyrkimyksiä ja arkea Kurdistanin konfliktialueilla. ANF News julkaisee sivuillaan uutisia muun muassa turkiksi, englanniksi, kurdiksi, arabiaksi, espanjaksi, saksaksi ja venäjäksi.

## Lähteet

## Aiheesta muualla
* Kotisivu
Kummeli – Erittäin hyvin sanottu

**Kummeli – Erittäin hyvin sanottu** on Tuomas Marjamäen kirjoittama kirja, joka kertoo komediaryhmä Kummelin synnystä ja sen vaiheista. Kirjan julkaisi kustantamo Docendo syyskuussa 2015, ja siitä painettiin suurempi kovakantinen ja pienempi taskukirjaversio.

## Sisältö
Kirja on kirjoitettu biografiseen tyyliin, ja se kertoo komediaryhmän synnystä, televisiosarjasta ja muista projekteista kronologisessa järjestyksessä. Kirjassa on runsaasti kuvitusta, joista osa on kirjaa varten otettuja ”promokuvia”, ja osa muun muassa Yleisradion arkistokuvia. Kirjan lopussa on luettelo jokaisesta televisiosarjan jaksosta ja kooste Kummeli-elokuvista.

Kirjassa ei esitetä kovin suuria paljastuksia Kummeli-jäsenten yksityiselämistä, vaikka siinä sivutaankin muun muassa Heikki Silvennoisen alkoholiongelmaa.

## Vastaanotto
Kirja sai pääosin myönteisen vastaanoton. Kirja-arvosteluja kokoavalla Goodreads-sivustolla *Kummeli – Erittäin hyvin sanottu* on saanut 3,62 tähteä viidestä. *[[Sydän-Hämeen Lehti|Sydän-Hämeen Lehdessä]]* sitä kutsuttiin ”Kummelin näkoiseksi kirjaksi”.

## Toteutus
* Kirjailija – Tuomas Marjamäki
* Haastattelut – Timo Kahilainen, Heikki Silvennoinen, Heikki Hela, Heikki Vihinen, Olli Keskinen, Matti Grönberg, Jaana Aro
* Graafinen suunnittelu – Pekka Sell
* Kustantamo – Docendo
* Kirjapaino – Saarijärven Offset Oy

## Lähteet

## Aiheesta muualla
* ''Kummeli – Erittäin hyvin sanottu'' kustantamo Docendon sivuilla
Levy Rozman

**Levy Rozman** (s. 5. joulukuuta 1995 New York, New York, Yhdysvallat), tunnettu myös käyttäjänimellään **GothamChess**, on yhdysvaltalainen shakinpelaaja, tubettaja ja striimaaja. Hän on ollut shakin kansainvälinen mestari vuodesta 2018.

## Lähteet

## Aiheesta muualla
Tiukka (taajama)

**Tiukka** () on kylä ja taajama Kristiinankaupungissa Pohjanmaan maakunnassa. Kylä oli Tiukan kunnan hallinnollinen keskus ennen liittymistään Kristiinankaupunkiin vuonna 1973. Kylä ei kuitenkaan ole kirkonkylä, sillä Tiukan kunnan alueella ei ole koskaan ollut omaa kirkkoa. Tiukassa sijaitsee siunauskappeli ja hautausmaa Tiukantien varrella, kylästä kolme kilometriä lounaaseen.  Kristiinankaupungin keskustaan on Tiukasta matkaa noin 5,5 kilometriä. Teuvanjoki virtaa kylän lävitse. Yhdystiet 6651 ja 6650 risteävät Tiukassa valtatien 8 kanssa.

Tiukka muodostaa nykyään oman taajamansa. Vuoden 2022 taajamarajauksessa sen asukasluku oli 228, maapinta-ala 2,01 km² ja väestötiheys 113,4 as./km². Tiukan taajama on Kristiinankaupungin kolmesta taajamasta väkiluvultaan pienin. Vuosina 1960 ja 1970 Tiukka ei muodostanut taajamaa.

Kylässä sijaitseva Butsbackenin kyläasutus kuuluu valtakunnallisesti merkittäviin rakennettuihin kulttuuriympäristöihin. Butsbackenin rakennuskanta on hyvin säilynyt 1800- ja 1900-luvuilta. Alueella sijaitsee mäen päällä Tiukantien varrella Tiukan kotiseututalo, jossa on toiminut koulu ennen toisen maailmansodan alkua.

Tiukassa oli rautatieliikennepaikka Tiukan seisake ()  rataosalla. Seisake lakkautettiin toukokuussa 1968. Myös Puskamarkissa on ollut seisake samalla rataosuudella.

## Lähteet
Peter Seeberg

**Peter Ejnar Lauritzen Seeberg** (22. kesäkuuta 1925 Skrydstrup, Tanska – 8. tammikuuta 1999) oli tanskalainen kirjailija ja arkeologi, koulutukseltaan kirjallisuustieteilijä. Hän kävi 1960-luvulla tutkimusretkillä Kuwaitissa ja Hudsoninlahdella. 

Seeberg sai 1983 Pohjoismaiden neuvoston kirjallisuuspalkinnon novellikokoelmasta *Om fjorten dage*. Hänen teemojaan ovat vieraantuneisuus ja kadotetun identiteetin ja elämän tarkoituksen etsintä. Hän sai vaikutteita ranskalaisesta eksistentialismista. Elämän traagisuus vaihtuu myöhemmin huumoriin.

## Palkinnot ja tunnustukset
* Pohjoismaiden neuvoston kirjallisuuspalkinto 1983
* Kultaiset laakerit -kirjallisuuspalkinto 1990
* Henrik Steffens -palkinto 1992

## Suomennetut teokset
* *Paimenet* (*Hyrder*), suom. ja jälkisanat Rauno Ekholm, Weilin + Göös 1984  Sarja: Weilin + Göösin kirjasto
* Etsijät, novelli, suom. Toini Havu, antologiassa *27 pohjoismaista kertojaa*, Tammi 1964

## Lähteet

## Aiheesta muualla
Denis Bodrov

**Denis Aleksandrovitš Bodrov** (, s. 22. elokuuta 1986 Moskova) on venäläinen jääkiekkoilija, pelipaikaltaan puolustaja. Hän edustaa KHL-seura HK Sibir Novosibirskia.

## Ura
### Seuraura
Bodrov debytoi Venäjän superliigassa kaudella 2005–2006 Lada Toljattin joukkueessa. Hän pelasi debyyttikaudellaan 35 ottelua tehopistein 2+2=4 keräten 42 rangaistusminuuttia. Kesäkuun 2006  Philadelphia Flyers varasi Bodrovin toisella kierroksella 55. pelaajana.

Bodrov siirtyi kauden 2008–2009 puolivälissä Venäjän superliigan korvanneen KHL-sarjan Atlant Mytištšiin, jossa hän pelasi seuraavat kaksi kautta. Kaudella 2009–2010 hän edusti myös 17 ottelun ajan AHL-seura Adirondack Phantomsia. Seuraavat neljä kautta Bodrov pelasi HK Spartak Moskovassa toimien joukkueen varakapteenina kaudella 2012–2013 ja kapteenina kaudella 2013–2014.

Kaudeksi 2014–2015 Bodrov siirtyi Salavat Julajev Ufan joukkueeseen, jossa hän pelasi kolmen kauden ajan. Kaudella 2017–2018 Bodrov pelasi kaksi ottelua Avtomobilist Jekaterinburgissa. Seuraavalla kaudella hänet nimitettiin joukkueen varakapteeniksi, jona Bodrov toimi kolme kautta vuosina 2018–2021. Kaudella 2020–2021 hän pelasi 12 ottelua Jekaterinburgissa ja 22 ottelua Traktor Tšeljabinskissa.

Bodrov siirtyi kaudeksi 2021–2022 yksivuotisella sopimuksella HK Sibir Novosibirskiin.

### Maajoukkueura
Bodrov on pelannut kaksi A-maaottelua. Hän kuului Venäjän hopeaa voittaneeseen joukkueeseen nuorten MM-kilpailuissa 2006 Kanadassa.

## Muuta
Bodrovin pikkuveli Jevgeni pelaa jääkiekkoa Puolan pääsarjassa Polska Hokej Ligassa Cracovia Krakówin joukkueessa. Hän on pelannut myös 548 KHL-ottelua.

## Tilastot

## Lähteet
Puskamarkki

**Puskamarkki** () on kylä ja entinen taajama Kristiinankaupungissa Pohjanmaan maakunnassa Myrkyntien varrella. Kylä oli entisen Tiukan kunnan yksi kahdesta henkikirjakylästä. Puskamarkki sijaitsee alle kolmen kilometrin päässä Tiukan taajamasta. Kristiinankaupunkiin Puskamarkista tulee matkaa noin kahdeksan kilometriä. Kylä kuuluu Tiukan postinumeroalueeseen 64140.

Vuonna 1960 Puskamarkki muodosti Tiukan kunnan ainoan taajaman, tällöin taajamassa asui 207 ihmistä. Vuonna 1970 kylä ei enää muodostanut taajamaa.

Taajaman maapinta-ala vuonna 1960 oli 2,20 km², väestötiheys 94,1 as./km² ja rakennuksia taajaman alueella oli 61.

Puskamarkin kylässä on ollut rautatieliikennepaikka rataosalla . Puskamarkin seisake lakkautettiin joulukuussa 1955. Koko rataosan henkilöliikenne loppui vuonna 1968 ja tavaraliikenne vuonna 1982.

## Lähteet
Lafont

**Lafont** on muun muassa seuraavien henkilöiden sukunimi:

* Bernadette Lafont (1938–2013), ranskalainen näyttelijä
* Charles Philippe Lafont (1781–1839), ranskalainen viulisti ja säveltäjä
* Julio Médem Lafont (s. 1958), espanjalainen elokuvaohjaaja
* Pauline Lafont (1963–1988), ranskalainen näyttelijä

## Katso myös
* Lafontaine
Sulo Honkanen

**Sulo Emil Honkanen** (1. tammikuuta 1905 Turku – 10. heinäkuuta 1962 Iisalmi) oli suomalainen kuvataiteilija. Muotokuviakin tehnyt Honkanen kuvasi iisalmelaisia ja yläsavolaisia näkymiä maisemamaalauksissaan.

Honkanen kävi oppikoulua Iisalmessa vuosina 1915–1919, josta siirtyi Kajaanin yhteiskouluun. Kadettikoulussa hän oli vuosina 1923–1924. Honkanen opiskeli Turun Taideyhdistyksen piirustuskoulussa 1930–1934 ja teki opintomatkan Ruotsiin vuonna 1936 sekä oli professori Wilho Sjöströmin oppilaana. Vuonna 1935 Honkanen opetti piirustusta ja kaunokirjoitusta Iisalmen yhteislyseossa. Sotavuosien jälkeen Honkanen toimi opettajana Iisalmen Kuvaamataidekerhossa.

Honkanen järjesti ensimmäisen yksityisnäyttelynsä Iisalmen seurahuoneella vuonna 1933. Siilinjärven seurakunta päätti vuonna 1934 tilata Siilinjärven kirkon alttaritaulun Honkaselta, ja hän toteutti alttaritaulun yhdessä Santeri Salokiven kanssa. Nuoruusvuosinaan Honkanen oli innokas urheilija.

Honkanen oli suojeluskuntaupseeri. Toisessa maailmansodassa hän toimi jalkaväenkomppanian päällikkönä vuosina 1939–1940 ja 1941–1944. Sotilasarvoltaan Honkanen oli luutnantti. Honkasen vanhemmat olivat kirjansitoja Eemil Viktor Honkanen ja Maria Vilhelmiina (o.s. Ihalainen). Puoliso oli kassanhoitaja Hulda Sofia (o.s. Kavander). 

## Lähteet
Anópoli (Iraklion)

**Anópoli** (, ) on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Kylän väkiluku on 218 (vuonna 2011).

Anópolin kylä, suomeksi ”Yläkaupunki", sijaitsee noin 17 kilometriä itäkaakkoon Iraklionin kaupungista ja noin kolme kilometriä sisämaahan saaren pohjoisrannikosta eli Kreetanmeren rannasta. Se on rakennettu noin 205 metrin korkeuteen merenpinnasta laskettuna. Kylä mainitaan ensimmäisen kerran venetsialaisvallan aikaisissa lähteissä vuonna 1271. Kylän tärkein kirkko on omistettu Pyhille arkkienkeleille (*Ágioi Archistratígoi*).

Anópoli muodostaa myös laajemman kyläyhdyskunnan (Δημοτική Κοινότητα Ανωπόλεως, *Dimotikí Koinótita Anopóleos*), johon kuuluvat varsinaisen Anópolin kylän lisäksi rannikolla sijaitsevat kylät Kokkíni Cháni ja Goúrnes sekä Johannes Teologin luostari (*Moní Agíou Ioánnou Theológou*). Koko yhdyskunnan väkiluku on 3&nbsp;604.

Aiemmin kylä kuului Goúvesin kuntaan ja vuodesta 2011 lähtien Chersónisoksen kunnan Goúvesin kunnallisyksikköön.

## Lähteet

## Aiheesta muualla
Anópoli

**Anópoli** (, ; ”Yläkaupunki”) voi viitata seuraaviin paikkoihin Kreikassa:

* Anópoli, kylä Kreetan saarella Sfakián kunnassa Chanián alueyksikössä
* Anópoli, kylä Kreetan saarella Chersónisoksen kunnassa Iraklionin alueyksikössä

* Anopolis, antiikin aikainen kaupunki Kreetan saarella nykyisen Chanián Anópolin lähellä
Madagaskarin Pasteur-instituutti

**Madagaskarin Pasteur-instituutti** (, IPM; ) on Madagaskarissa toimiva kansanterveyden tutkimus- ja koulutuslaitos. Sen päätoimipiste sijaitsee pääkaupunki Antananarivossa. 

Madagaskarin Paster-instituuttia on syyskuusta 2021 lähtien johtanut mikrobiologi, tohtori Philippe Dussart. Hän seuraa tehtävässä tohtori André Spiegeliä.

Instituutin historia alkaa vuodesta 1898, jolloin Madagaskariin perustettiin rokotetutkimuslaitos *Institut vaccinogène et antirabique de Tananarive*. Tutkimuslaitos vihittiin vuonna 1900, jolloin virallisessa lehdessä sitä luonnehdittiin nimellä *Institut Pasteur de Tananarive*. Virallisesti laitoksesta tuli osa Pasteur-instituuttien verkostoa vuonna 1927, jolloin tutkimuslaitoksen nimeksi vaihdettiin nykyinen *Institut Pasteur de Madagascar*. Tutkimuslaitoksen asemaa ja roolia koskeva yhteistyösopimus solmittiin vuonna 1961 Pariisin Pasteur-instituutin ja Madagaskarin terveysministeriön välillä.
 
## Lähteet

## Aiheesta muualla
*Institut Pasteur de Madagascar (IPM:n kotisivut)  (pasteur.mg)
*Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot)  (africacdc.org)
Kavrochóri

**Kavrochóri** () on Kreikan kylä, joka sijaitsee Kreetan saarella. Se kuuluu hallinnollisesti Malevízin kuntaan, Iraklionin alueyksikköön ja Kreetan alueeseen. Kavrochóri on osa Gázin kaupunkiyhdyskuntaa. Kylän väkiluku on 503 (vuonna 2011).

Kavrochórin kylä sijaitsee noin 14 kilometriä länsilounaaseen Iraklionin kaupungista ja vajaa neljä kilometriä sisämaahan saaren pohjoisrannikosta eli Kreetanmeren rannasta. Aiemmin kylä kuului Gázin kuntaan ja vuodesta 2011 lähtien Malevízin kunnan Gázin kunnallisyksikköön.

## Lähteet
Kerá

**Kerá** () on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Kylän väkiluku on 19 (vuonna 2011).

Kerán kylä sijaitsee noin 50 kilometriä kaakkoon Iraklionin kaupungista ja noin 25 kilometriä eteläkaakkoon Liménas Chersonísousta, lähellä Máliasta Lasíthin ylätasangolle johtavaa tietä. Kylä on rakennettu noin 680 metrin korkeuteen merenpinnasta laskettuna.

Kerá muodostaa myös laajemman kyläyhdyskunnan (Τοπική Κοινότητα Κεράς, *Topikí Koinótita Kerás*), johon kuuluvat varsinaisen Kerán kylän eli Káto Kerán (”Ala-Kerá”) lisäksi kylä Áno Kerá (”Ylä-Kerá”) sekä Kardiótissan luostari (*Moní Kardiotíssis*) eli Panagía (Neitsyt Maria) Kerán luostari. Koko yhdyskunnan väkiluku on 110.

## Lähteet

## Aiheesta muualla
Kounávoi

**Kounávoi** () on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 737 (vuonna 2011).

Kounávoin kylä sijaitsee noin 15 kilometriä eteläkaakkoon Iraklionin kaupungista. Se on rakennettu noin 340 metrin korkeuteen merenpinnasta laskettuna. Kylä mainitaan ensimmäisen kerran venetsialaisvallan aikaisissa lähteissä vuonna 1212 nimellä *Sconavi*. Myöhemmin 1200- ja 1300-luvuilla se esiintyy nimimuodoissa *Conave* ja *Cunavus* ja osmanivallan aikana 1800-luvulla muodossa *Kunavi*.

Kylän tärkeimmät kirkot on omistettu Vapahtajan kirkastumiselle, Pyhälle Nikolaokselle ja Pyhälle Demetriokselle (*Metamórfosi tou Sotíros, Ágios Nikólaos kai Ágios Dimítrios*) sekä Pyhälle Georgiokselle (*Ágios Geórgios*) ja Neitsyt Marian kuolonuneen nukkumiselle (*Koímisi tis Theotókou*).

Kounávoi muodostaa myös laajemman kyläyhdyskunnan (Τοπική Κοινότητα Κουνάβων, *Topikí Koinótita Kounávon*), johon kuuluu varsinaisen Kounávoin kylän lisäksi kylä Kómes. Koko yhdyskunnan väkiluku on 915. Aiemmin Kounávoi kuului Níkos Kazantzákisin kuntaan ja vuodesta 2011 lähtien Archánes-Asteroúsian kunnan Níkos Kazantzákisin kunnallisyksikköön.

## Lähteet

## Aiheesta muualla
Lofoúpoli

**Lofoúpoli** () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 572 (vuonna 2011).

Lofoúpolin kylä sijaitsee noin kahdeksan kilometriä etelälounaaseen Iraklionin keskustasta. Se on osa Iraklionin kaupunkiyhdyskuntaa ja nykyisin käytännössä Iraklionin esikaupunkeja.

## Lähteet